Otrais karagājiens uz Jersiku (1214)
Šis raksts ir par 1214. gada karagājienu uz Jersiku. Par citām jēdziena Karagājiens uz Jersiku nozīmēm skatīt nozīmju atdalīšanas lapu. Otrais karagājiens uz Jersiku notika 1214. gada beigās pēc bīskapa Alberta Kokneses vasaļu iniciatīvas, neraugoties uz 1212. gada Jersikas miera līgumu. Par karagājiena iemeslu krustneši minēja Jersikas ķēniņa Visvalža sodīšanu par savu vasaļa saistību nepildīšanu un sadarbību ar lietuviešiem viņu 1213. gada kagājienos. Kokneses bruņnieku Meinarda, Johannesa un Jordana vadībā krustnešu karaspēks kopā ar letgaļu karavīriem no Kokneses devās uz Jersiku. Naktī krustneši ar viltu ieņēma pils aizsargvalni un no rīta ielauzās Jersikā un izlaupīja pilsētu.